અમદાવાદની એલ.ડી. એન્જિનિયરિંગ કોલેજમાં આઈટી એન્જિનિયરિંગનો અભ્યાસ કરતાં કિશન ઠક્કર નામના યુવકે સાબરમતી નદીમાં ઝંપલાવીને આપઘાત કરી લીધો હતો. મૃતક પાસેથી મળી આવેલી સ્યૂસાઇડ નોટમાં કિશને આ આત્મહત્યા માટે કોઈને જવાબદાર નથી. કિશન 28મી માર્ચે ઘરેથી કોલેજ જવા નીકળ્યો હતો. કિશનનો બે દિવસથી કોઈ પત્તો ન હોવાથી પોલીસ તથા ફાયર બ્રિગેડ દ્વારા નદીમાં તપાસ કરાવતા 21 વર્ષીય કિશન ઠક્કરની લાશ મળી હતી. કિશનના પિતા ભદ્રેશભાઈ છેલ્લા 30 વર્ષથી રીક્ષા ચલાવી પરીવારનું ભરણપોષણ કરે છે. ભદ્રેશભાઈ પુત્ર કિશનને વધુ અભ્યાસ માટે વિદેશ મોકલવા માગતા હતા. આ માટે ભદ્રેશભાઈએ કિશનનો પાસપોર્ટ પણ કઢાવી રાખ્યો હતો. પુત્રના મોતથી પરિવાર ભાંગી પડ્યો હતો.